Alan Ruschel overlevde flyulykken i Colombia
En av dem som overlevde er Alan Luciano Ruschel (27). Han spiller på det lille brasilianske fotballaget Chapecoense. Han var på vei til Medellín for å spille den første av to finalekamper i Copa Sudamericana onsdag kveld. Der skulle de møte colombianske Atletico Nacional. Med seg på flyet hadde han 21 lagkamerater, skriver The Guardian. – Takk gud for at Alan er på sykehuset, sier kona hans, Alissen Ruschel, til Globo TV, ifølge BBC. Ruschel er på lån fra klubben Internacional. Det er ikke kjent hvor skadd han er, men iølge AFP skal han ha alvorlige ryggskader.I tillegg til Ruschel skal også spilleren, Helio Hermito Zampier, og målmannen, Jackson Ragnar Follmann, være blant de overlevende. Målmannen, Marcos Danilo skal derimot ha blitt fraktet til sykehuset i live, men døde like etter, skriver luftfartsmyndighetene, ifølge en talsmann for klubben. Journalisten Rafael Hensel, samt Ximena Suárez og Erwin Tumiri fra besetningen skal også være blant de overlevende. Bakgrunn: Passasjerfly har styrtet i Colombia Et bilde av Marcos Danilo og Alan Ruschel har blitt delt over tusen ganger på sosiale medier. Danilo e Alan Ruschel, confirmados com videt, estavam juntos no voo #ForçaChape https://t.co/dg4d0JJOvL – Eskorte Interativo (@Esp_Interativo)29.11.16, 08:27Finalen i Colombia skulle være et foreløpig høydepunkt for den unge fotballklubben Chapecoense. Klubben ble stiftet for 43 år siden og rykket opp i toppdivisjonen i Brasil for første gang i 2014. Med én kamp igjen av sesongen ligger laget på 9. plass i ligaen. For en ung klubb fra en liten by (drøyt 200 000 innbyggere) er det å komme til finalen i Copa Sudamericana stort. Turneringen er den nest viktigste cupen i Sør-Amerika og kan sammenlignes med Europaligaen i Europa. Laget kvalifiserte seg til finalen gjennom å ha seiret mot argentinske San Lorenzo i forrige uke. Les også: Chapecoense – et lite fotballeventyr Mandag endte likevel den store oppturen i en tragedie. – Måtte Gud være med våre atleter, støtteapparat, journalister og andre gjester som reiste med vår tropp, skriver klubben selv i en kort uttalelse. Det Sør-Amerikanske fotballforbundet har sagt at de stopper all aktivitet. – Det som skulle være en feiring har blitt en tragedie, har borgermester Federico Gutierrez uttalt. Det er ennå ikke kjent hva som forårsaket krasjet.Hundrevis av Chapecoense-fans har samlet seg ved fotballagets Stadion i Chapecó i Brasil, ikledd lagets farger og med blomster til minne for ofrene. Klubbens visepresident, Ivan Tozzo, som ikke var med laget til Colombia er nå tilstede på Stadion sammen med supporterne. – Jeg er veldig lei meg over nyheten som kom i dag tidlig. Det kom uventet. Vi er samlet på stadion og ønsker folk som er berørt av hendelsen velkomne. Folk som elsker Chapecoense, sier han til lokale medier, skriver The Guardian. – Smerten er vanskelig fatte. Chapecoense var de den største kilden til lykke i byen. Mange i byen gråter, la han til.
76 personer er døde. Kun fem overlevde. En hel fotballklubb er borte.